มีจุดแดงขึ้นที่แขนข้อพับค่ะแต่ไม่รู้สึกคันอะไรเลยค่ะเกิดขึ้นจากอะไรค่ะ
สวัสดีค่ะ จุดแดงที่แขนข้อพับ อาจเกิดจาก1. ผื่นแพ้สัมผัส จากการสัมผัสกับสารระคายเคืองต่างๆ เช่น สารเคมีในสบู่ ผงซักฟอก โลชั่น น้ำหอม หรือเกิดจากการสัมผัสโลหะที่แพ้ เช่น นิกเกิล เป็นต้น แต่มักจะมีอาการคันร่วมด้วย2. ผื่นลมพิษ เกิดจากการแพ้สิ่งต่างๆ เช่น อาหารทะเล ถั่วต่างๆ เครื่องดื่มแอลกอฮอล์ ละอองเกสร พืช ขนสัตว์ เป็นต้น มักจะมีอาการคันมากร่วมด้วย และมักจะเกิดขึ้นทั่วๆ ตัว3. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก โดยต้องมีประวัติของการใช้ยามาก่อนที่จะเกิดผื่นขึ้น4. มีการติดเชื้อที่ทำให้เป็นไข้ออกผื่น เช่น หัด หัดเยอรมัน อีสุกอีใส เป็นต้น แต่อาการโดยรวมคือ มักจะมีไข้นำมาก่อนแล้วจึงเกิดผื่นตามมา และผื่นมักจะเกิดขึ้นทั่วตัว5. ผื่นจากแมลงสัตว์กัดต่อย แต่มักจะมีอาการเจ็บๆ แสบๆ หรือคันร่วมด้วย6. เป็นโรคผิวหนังอักเสบชนิดต่างๆ7. เป็นจุดเลือดออกใต้ผิวหนัง (petechiae) โดยอาจเกิดจากการเกาที่รุนแรง การถูกของกระแทกแรง หรือเป็นโรคอื่นๆ เช่น มีภาวะ เกร็ดเลือดต่ำ เป็นไข้เลือดออก เป็นต้นหากจุดแดงๆ เป็นเพียงไม่มาก และไม่คัน รวมถึงไม่มีไข้นำมาก่อน ก็อาจสังเกตอาการไปก่อนก็ได้ค่ะ โดยในเบื้องต้น ก็ไม่ควรไปเกา หรือลูบจุดแดงดังกล่าว ไม่ทาครีมหรือโลชั่นต่างๆ งดการใส่ สร้อยข้อมือหรือนาฬิกาไปก่อน เป็นต้น แต่หากผื่นไม่หายไป หรือเกิดขึ้นที่บริเวณอื่นๆ ของร่างกายด้วย หรือมีอาการอื่นๆ ร่วม โดยเฉพาะมีไข้ ก็ควรไปพบแพทย์เพื่อวินิจฉัยและรักษาค่ะ